A bevándorláspárti erõk minél átjárhatóbb határokat szeretnének
Kedden az M1 aktuális csatornán Hidvéghi Balázs, a Fidesz kommunikációs igazgatója azt mondta, hogy amíg máshol az illegális határátlépés az egyik legsúlyosabb bûncselekmény, addig a bevándorláspárti erõk próbálják az Európai Unió határait minél átjárhatóbbá tenni. Elmondta azt is, hogy levelet írt a Soros György által kitartott bevándorláspárti politikusoknak, hogy fogadják be a terrorista Ahmed H.-t, ha már kampányoltak érte.
Hidvéghi szerint a határok átjárhatóságáért kampányoló erõk Soros György politikai programját hajtják végre, míg az Európa és a határok megvédése mellett határozottan kiálló politikusokat és pártokat a legsúlyosabb, legdurvább támadások érik. 
Beszélt arról is, hogy hétfõn levelet küldött többek között a holland zöldpárti Judith Sargentininek, Ska Keller német képviselõasszonynak, Anna Gomes portugál képviselõnek és Malin Björk svéd képviselõnek, amelyben arra kéri õket, hogy fogadják be országukba a röszkei tömegzavargás résztvevõjeként terrorcselekmény miatt elítélt Ahmed H.-t, ha már kampányoltak érte.

A kommunikációs igazgató hangsúlyozta, hogy az Ahmed H.-ért korábban kampányoló brüsszeli képviselõk pártolják a kvótát és a migrációs javaslatcsomagot. Szerintük a migrációra épülõ Európa a jövõ, és azok az országok, akik ezt nem támogatják, nem demokratikusak, valamint a jogállammal is problémáik vannak. 

Beszélt arról is, hogy az ellenzéktõl a parlament tavaszi ülésszakában is várhatók a tavaly év végihez hasonló akciók, az utcai megmozdulások viszont gyakorlatilag elhaltak, mert az egész az ellenzék hazugságára épült. Hozzátette, hogy a törvények mindenkire egyaránt vonatkoznak, ezért a törvénysértés vagy a hatalommal való visszaélés következményeket von majd maga után.
bevándorláspárti erõk illegális határátlépés Hidvéghi Balázs